## МОДЕЛ УГОВОРА

**За јавну набавку добара – грађевинског материјала за избегла лица**

Закључен у Врњачкој Бањи, дана 2025. године, између:

1. Општинске управе општине Врњачка Бања, ул. Крушевачка 17, 36210 Врњачка Бања, ПИБ: 100917981, матични број: 07175981, коју заступа Славиша Пауновић, Начелник Општинске управе, број рачуна: 840-75640-91 код Управе за трезор Краљево, Филијала Врњачка Бања (у даљем тексту: Наручилац) и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, из \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код \_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_ у својству \_\_\_\_\_\_\_\_\_\_\_\_\_\_\_\_\_ (у даљем тексту Добављач).
3. **УВОДНЕ ОДРЕДБЕ**

Уговорне стране констатују:

* да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке добара – грађевинског материјала за избегла лица;
* да је Добављач доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_2025. године (уписује Понуђач), и која чини саставни део овог Уговора;
* да је Наручилац у складу са чланом 146. став 1. Закона, на основу Понуде Добављача и Одлуке о додели уговора број: \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_. године, изабрао Добављача за набавку добара – грађевинског материјала за избегла лица, по спроведеном поступку јавне набавке бр. 7/2025.

1. **ПРЕДМЕТ УГОВОРА**

Предмет Уговора је набавка и испорука добара – грађевинског материјала за избегла лица, у свему према техничкој спецификацији - предмеру и предрачуну грађевинског материјала и столарије из конкурсне документације и усвојеној понуди Добављача број \_\_\_\_\_\_\_\_\_од\_\_\_\_\_\_\_\_\_\_2025. године (уписује Понуђач).

Добављач се обавезује да ће испоручити добра која у целини одговарају Понуди на адресе крајњих корисника, а све према одобреној листи крајњих корисника која је добијена од стране Наручиоца.

Добављач се такође обавезује и да прикупи сву документацију и изврши све неопходне радње које претходе испоруци добара.

1. **УГОВОРЕНА ЦЕНА**

Уговорне стране прихватају цену коју је Добављач дао у понуди број \_\_\_\_\_\_\_ од

\_\_\_\_\_\_\_\_\_\_ 2025. године, која је саставни део овог Уговора.

Вредност уговорених добара износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара (без ПДВ-а). Укупна вредност уговорених добара износи \_\_\_\_\_\_\_\_\_\_\_\_\_\_\_\_\_\_\_\_\_\_\_динара (са ПДВ-ом). Уговорена цена је фиксна и не може се мењати за време трајања овог уговора.

1. **ОБАВЕЗЕ ДОБАВЉАЧА**

Добављач је дужан да:

* испоручи добра у року од \_\_\_\_\_\_\_\_\_ дана од дана потписивања Уговора (максимум 15 радних дана);
* испоручи добра на адресе крајњих корисника, а све према спецификацијама добијеним од Наручиоца;
* да предузме све друге радње неопходне за испоруку добара на крајње адресе;
* да добра која су предмет ЈН 7/2025 испоручи неоштећена и технички исправна на крајње адресе;
* да крајњим корисницима пружи савет везан за уградњу материјала, на њихов захтев;
* да достави Наручиоцу **отпремнице** које по садржини односно јединици мере одговарају спецификацији и другу документацију као доказ о испоруци добара на крајње адресе.

1. **ИЗМЕНЕ УГОВОРА**

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци добара као и да вредност измене мора да буде мања од 15.000.000,00 динара.

1. **НАЧИН ПЛАЋАЊА**

Добављач испоставља Наручиоцу електронску фактуру у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236 и Правилником о електронском фактурисању („Службени гласник РС“, бр. 47/2023), која треба да садржи битне елементе из уговора. Уз електронску фактуру Добављач је у обавези да достави **доказ о испоруци** - потписан записник о примопредаји из ког се недвосмислено може утврдити да је уговорена испорука предметних добара извршена, а који је верификован од стране Наручиоца. Записник, као и остала пратећа документација (отпремнице и сл.), која је верификована, односно оверена од стране овлашћених лица уговарача, представљају прилог електронске фактуре.

Приликом испостављања електронске фактуре Добављач ће уписати и ЈБКЈС 08083 за Општинску управу општине Врњачка Бања.

Наручилац се обавезује да плаћање испоручених добара изврши у року до 45 (четрдесетпет дана) од дана пријема електронске фактуре са пратећом документацијом, у складу са Законом о роковима измирења новчаних обавеза у комерцијалним трансакцијама („Сл. гласник РС“, бр. 119/2012-9, 68/2015-16, 113/2017-230, 91/2019-76, 44/2021-4 (др. закон), 44/2021-8, 130/2021-3, 138/2022-284).

Наручилац је овлашћен да приговори на електронску фактуру у року од 15 дана од пријема у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236. У супротном ће се сматрати да је исту примио без примедби.

У укупну уговорену цену су урачунати сви трошкови који се односе на реализацију овог Уговора.

Добављач гарантује да ће испоручити уговорена добра, а у случају да то не испоштује, сагласан је да надокнади Наручиоцу сву претрпљену штету која услед тога настане.

Добављач је одговоран за све недостатке на испорученом добру. Гарантни рок за свако добро је рок према декларацији произвођача предметног добра.

1. **СРЕДСТВА ФИНАНСИЈСКОГ ОБЕЗБЕЂЕЊА**

Добављач ће у тренутку закључења овог уговора, а најкасније у року од 7 (седам) дана од дана закључења уговора, као средство финансијског обезбеђења за добро извршење посла, предати наручиоцу оригиналну регистровану бланко соло меницу у висини од 10% од укупне уговорене вредности без ПДВ-а са роком трајања који је дужи од 10 дана од дана уговореног рока за испоруку добара. Достављена меница је безусловна и неопозива и саставни је део овог уговора.

Наручилац је овлашћен да безусловно реализује средство финансијског обезбеђења у случају неиспуњења обавеза насталих по овом Уговору.

Ако Добављач прекорачи уговорени рок, својом кривицом, дужан је да за сваки дан закашњења плати наручиоцу уговорну казну у износу од 0,5% дневно од укупне уговорене вредности, с тим да износ тако одређене уговорне казне не може бити већи од 10% укупно уговорене вредности.

Делимично извршење или предаја уговорене испоруке у предвиђеном року не искључује обавезу плаћања уговорне казне.

Ако је Наручилац због кашњења испоруке, претрпео штету која је већа од износа уговорне казне, може уместо уговорне казне захтевати накнаду штете, односно поред уговорне казне може захтевати и разлику до пуног износа претрпљене штете.

Понуђач је дужан да без одлагања обавести Наручиоца о било којој промени података прописаних чланом 111. Закона о јавним набавкама и да је документује на прописан начин.

1. **ОСТАЛЕ ОДРЕДБЕ**

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговара се надлежност Привредног суда у Краљеву.

Потраживања из овог Уговора не могу се уступати другим правним или физичким лицима, односно не могу на било који начин бити коришћења као средство обезбеђења према трећим лицима.

Овај Уговор ступа на снагу даном потписивања обе уговорне стране, а закључује се на одрeђено време и важи до извршења предметног посла.

Овај Уговор сачињен је у 4 (четири) истоветна примерка, од којих свака уговорна страна задржава по 2 (два) примерка.

**ЗА НАРУЧИОЦА:**

Општинска управа

општине Врњачка Бања

Начелник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Славиша Пауновић

**ЗА ДОБАВЉАЧА:**

\_\_\_\_\_\_\_\_\_\_\_\_\_\_\_\_\_\_\_\_